Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 8. melléklet a 96/2011. (X. 17.) VM rendelethez
Paragraph Index: 544

8. A fakitermelések és erdõfelújítások végrehajtására vonatkozó erdõgazdálkodási szabályok 8.1. A véghasználatoksorán hagyásfákat, hagyásfa csoportokat lehetõség szerint õshonosfafajokból,idõsebb, de még állékony, illetve böhöncös, odvas faegyedekbõl kell visszahagyni. Az 2,0 ha-nál nagyobb végvágott vagy tarvágott területeken lehetõleg 0,1–0,3 hektár területû hagyásfa csoportok, egyéb esetekben hagyásfákat javasolt egyenletes térbeli elhelyezkedésben meghagyni. A hagyásfa csoportokat javasolt úgy kialakítani, hogy azok a természetvédelmi vagy közjóléti jelentõségû, pontszerû objektumokat (például fokozottan védett madár fészke, forrás, barlang bejárata, erdei emlékmû vagy közjóléti objektum, berendezés) is tartalmazzák. A hagyásfa csoportokbantalálható holtfát vissza kell hagyni a területen. A hagyásfák, hagyásfacsoportok a késõbbiekben csak különleges esetben (például veszélyelhárítás) termelhetõk ki, és a faanyagukat javasolt holt faanyagként a területen hagyni. 8.2. Az erdõnevelések végrehajtása során az idegenhonos, valamint az erdészeti tájidegen elegyfafajok visszaszorítása mellett elõ kell segíteni a termõhelynek megfelelõ, és az erdészeti tájban õshonos, értékes elegyfafajok (például vadgyümölcsök, magyar tölgy) további fejlõdését. 8.3. A fenyves faállománytípusú erdõkben található, az erdészeti tájban õshonos fafajok alkotta alsó szint elõretörését az erdõnevelési beavatkozások során elõ kell segíteni. 8.4. A tömbös vagy mozaikos elegyedésû, intenzíven terjedõ fafajok eltávolítása céljából végzett egyéb termelések során 0,30 hektárt meghaladó, egybefüggõ, üres terület nem keletkezhet.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes